text: আল জামিয়াতুল আরবিয়া নছিরুল ইসলাম নাজিরহাট যা নাজিরহাট বড় মাদ্রাসা নামে সর্বাধিক পরিচিত, বাংলাদেশের একটি প্রাচীন ইসলামী বিদ্যাপীঠ। ১৯১২ সালে দারুল উলুম দেওবন্দের আদলে চট্টগ্রামের ফটিকছড়ি উপজেলার নাজিরহাটে এটি প্রতিষ্ঠা করেন আশরাফ আলী চৌধুরী। বর্তমানে মাদ্রাসার মহাপরিচালক হাবিবুর রহমান কাসেমী।
  
  ইতিহাস
  নাজিরহাট বড় মাদ্রাসা প্রতিষ্ঠা করা হয় ১৩৩০ হিজরি মোতাবেক ১৯১২ সালে। মাওলানা আজিজুর রহমান মিয়াজী ও সুফি আজিজুর রহমান স্থানীয় জমিদার আশরাফ আলী চৌধুরীর পৃষ্টপোষকতায় এ মাদ্রাসা প্রতিষ্ঠা করেন।
  
  নাজিরহাট বাজারের উত্তর পশ্চিম সংলগ্ন মিয়াজী বাড়ির মাওলানা আজিজুর রহমান ছিলেন হাটহাজারী স্কুলের হেড মাওলানা। তিনি হাটহাজারী মাদ্রাসার প্রতিষ্ঠা ও উক্ত বুযুর্গদের আমল-আখলাক দেখে নিজ এলাকা নাজিরহাটে একটি মাদ্রাসা প্রতিষ্ঠার জন্য উক্ত বুযুর্গদের অনুরোধ করেন এবং স্থানীয় জমিদার আশরাফ আলীকে মাদ্রাসা প্রতিষ্ঠার জন্য জমি দানে উদ্ধুদ্ধ করলে তিনি জমি দান করেন।
  
  মাওলানা নুর আহমদ জামিয়া নাজিরহাটের প্রথম মুহতামিম। ১৯২৫ থেকে ১৯৭৭ পর্যন্ত দীর্ঘ ৫২ বছর তিনি মুহতামিমের দায়িত্ব পালন করেন।
  
  মাওলানা হাফেজ ক্বারী শাহ শামসুদ্দীন ছিলেন ২য় মুহতামিম। তিনি ১৯৭৮ থেকে ২০০৪ পর্যন্ত দীর্ঘ ২৭ বছর দায়িত্ব পালন করেন।
  
  মাওলানা শাহ ইদ্রিস ছিলেন ৩য় মুহতামিম। তিনি ২০২০ সালের মে মাসে ইন্তেকাল করেন।  বর্তমানে ভারপ্রাপ্ত পরিচালক হিসেবে আছেন মাওলানা মুফতী হাবিবুর রহমান কাসেমী।
  
  ১৯৯৩ সালে জামিয়ার মুখপাত্র  মাসিক দাওয়াতুল চালু হয়।
  
  তথ্যসূত্র
  
  বিষয়শ্রেণী:দেওবন্দি বিশ্ববিদ্যালয়
  বিষয়শ্রেণী:১৯১২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:চট্টগ্রাম জেলার শিক্ষা প্রতিষ্ঠান
title: আল জামিয়াতুল আরবিয়া নছিরুল ইসলাম নাজিরহাট